La regulació de l'Inventari General del Patrimoni de la Generalitat de Catalunya correspon a la Generalitat d'acord amb l'article 150 de l'Estatut d'autonomia de Catalunya, que estableix la competència exclusiva de la Generalitat en matèria d'organització de la seva administració, que comprèn el seu funcionament, i sobre les diverses modalitats organitzatives i instrumentals per a l'actuació administrativa.
L'article 215 de l'Estatut d'autonomia de Catalunya determina que el patrimoni de la Generalitat és integrat pels béns i els drets dels quals és titular i pels que adquireixi per qualsevol títol.
El Departament de la Vicepresidència i d'Economia i Hisenda, d'acord amb l'article 37 del text refós de la Llei de patrimoni de la Generalitat de Catalunya, aprovat pel Decret legislatiu 1/2002, de 24 de desembre, ha de gestionar l'Inventari General del Patrimoni de la Generalitat de Catalunya, que comprèn els béns immobles de domini públic i patrimonials, els béns mobles i també els drets sobre béns immobles i mobles, els drets immaterials de la propietat industrial i intel·lectual i els títols valors, tant si són propietat de la Generalitat com si són propietat d'organismes autònoms o pertanyen a entitats públiques o empreses públiques.
La lletra d de l'apartat 2 de l'article 37 del text refós de la Llei del patrimoni de la Generalitat de Catalunya, en la seva redacció donada per la Llei 5/2017, del 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni, conté una secció nova de l'Inventari General del Patrimoni de la Generalitat relativa als drets immaterials de la propietat industrial i intel·lectual.
L'apartat 6 de l'article 37, esmentat abans, disposa que correspon a la persona titular del departament competent en matèria de patrimoni, mitjançant una ordre, regular el funcionament, formació i accés a l'Inventari General, així com establir les directrius per tal que els departaments, organismes autònoms i entitats del sector públic de l'Administració de la Generalitat de Catalunya facilitin les dades que han de constar a l'Inventari.
La secció de drets immaterials de la propietat industrial i intel·lectual de l'Inventari és una eina imprescindible per identificar tots els drets d'aquest tipus que pertanyen a l'Administració de la Generalitat de Catalunya i les entitats del seu sector públic.
Així amb l'aprovació d'aquesta Ordre es garanteix la consecució d'aquest fi, i es dóna resposta a l'habilitació legal anteriorment esmentada.
En aquest sentit, aquesta regulació és eficaç i proporcionada al seu objectiu, i no imposa cap obligació a la ciutadania, així com proporciona seguretat jurídica als seus destinataris per quant concreta el procediment per inventariar tots els drets immaterials de l'Administració de la Generalitat de Catalunya, així com de les entitats que formen part del seu sector públic i compleix amb els principis de necessitat i transparència, responent el seu contingut als principis de bona regulació.
Des d'un punt de vista funcional, la identificació acurada d'aquests drets és necessària i permet una millor defensa i protecció i una gestió més eficient.
Des d'un punt de vista econòmic, aquests drets poden ser objecte de diversos negocis jurídics, que suposin fonts d'ingressos alternatives o contribueixin a la innovació i millor exercici de funcions públiques o empresarials.
La seva identificació permet reflectir-ne el valor patrimonial i, alhora, definir polítiques globals de l'Administració de la Generalitat de Catalunya tendents a la seva millor conservació, rendibilitat i eficiència, amb la qual cosa la seva regulació millora l'eficàcia de les actuacions administratives.
El funcionament d'aquesta secció fa necessària la creació d'un fitxer per donar compliment a la normativa en matèria de protecció de dades de caràcter personal.
L'article 20 de la Llei orgànica 15/1999, de 13 de desembre, de protecció de dades de caràcter personal, estableix que la creació, la modificació o la supressió dels fitxers de les administracions públiques requereix una disposició general publicada al diari oficial corresponent.
La Llei 32/2010, d'1 d'octubre, de l'Autoritat Catalana de Protecció de Dades de Catalunya, en la disposició final tercera, estableix que els consellers i conselleres de la Generalitat, dins l'àmbit de les competències respectives, poden crear, modificar i suprimir, mitjançant una ordre, els fitxers dels seus departaments o dels ens públics vinculats o que en depenen.
Atès que s'ha emès l'informe preceptiu de l'Autoritat Catalana de Protecció de Dades, que estableix l'article 5. m de la Llei 32/2010, de l'1 d'octubre, de l'Autoritat Catalana de Protecció de Dades;
En ús de la potestat que m'atorga l'article 39.3 de la Llei 13/2008, del 5 de novembre de la presidència de la Generalitat i del Govern, l'article 37.6 del text refós de la Llei de Patrimoni de la Generalitat de Catalunya, aprovat del Decret legislatiu 1/2002, de 24 de desembre, i d'acord amb el dictamen de la Comissió Jurídica Assessora,
Objecte, finalitat i àmbit d'aplicació
La secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya té per objecte inventariar els drets de propietat industrial i intel·lectual de l'Administració de la Generalitat de Catalunya, així com de les entitats que formen part del seu sector públic, definides a l'article 3.1 de l'Ordre ECO/22/2015, de 26 de gener, per la qual es regula el Registre del sector públic de la Generalitat de Catalunya.
La seva finalitat és la d'anotar, classificar i ordenar els drets immaterials de propietat industrial i intel·lectual per tal d'obtenir uns resultats globals i unificats d'aquest tipus de drets que permetin conèixer la seva importància respecte del total del patrimoni de l'Administració de la Generalitat de Catalunya i de les entitats que formen part del seu sector públic.
Són objecte d'inscripció a la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya, que siguin titularitat de l'Administració de la Generalitat de Catalunya i de les entitats del seu sector públic, els drets següents:
3.1 Drets de la propietat industrial relatius a:
b) Invencions (patents, models d'utilitat, topografies d'un producte semiconductor, certificats complementaris de protecció de medicaments i productes fitosanitaris i obtencions vegetals).
c) Creacions de forma (models i dissenys industrials).
3.2 Drets que protegeix la normativa de propietat intel·lectual sobre obres literàries, artístiques o científiques.
Resten exclosos de l'àmbit d'aplicació d'aquesta Ordre els drets immaterials de propietat intel·lectual relatius a pàgines web i altres drets immaterials de propietat intel·lectual no registrats en el Registre de la Propietat Intel·lectual de Catalunya o els que no han de tenir un reflex en l'àmbit patrimonial perquè no compleixen els criteris d'activació que exigeix la normativa comptable d'aplicació.
També se n'exclouen les llicències atorgades sobre programes d'ordinador quan l'autor d'aquests programes no és l'Administració de la Generalitat de Catalunya ni cap de les entitats del seu sector públic.
Els subjectes que han de facilitar la informació relativa als drets immaterials de propietat industrial i intel·lectual són l'Administració de la Generalitat de Catalunya i les entitats del seu sector públic, que es troben definides a l'article 3.1 de l'Ordre ECO/22/2015, de 26 de gener, per la qual es regula el Registre del sector públic de la Generalitat de Catalunya.
La Direcció General del Patrimoni de la Generalitat de Catalunya és l'òrgan competent per formar i mantenir la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya a través del subministrament de les dades que efectuen els departaments de l'Administració de la Generalitat de Catalunya i les entitats del seu sector públic.
Dades de la secció de drets immaterials de l'Inventari
Les dades bàsiques que s'han de recollir per fer una alta a la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya, actualitzar les dades, o donar de baixa, les quals es descriuen en l'annex 1, són les següents:
Autor del bé objecte de protecció.
Estat a la secció de drets immaterials de l'Inventari
Per cada objecte d'inscripció s'ha de fer constar un dels estats següents al dret o drets associats:
a) Alta: correspon l'alta quan s'obtingui la propietat o el dret a l'ús o la concessió de l'ús.
b) Baixa: correspon la baixa per transmissió de la propietat, per haver-se esgotat la seva vida legal, per no haver-se satisfet les taxes de manteniment o renovació o per qualsevol altra causa d'extinció.
Actuació d'alta, baixa, rectificació o actualització de dades de la secció de drets immaterials de l'Inventari
L'alta, baixa, rectificació o actualització de dades, en aquesta secció de l'Inventari, s'ha de fer amb caràcter anual mitjançant una campanya de sol·licitud d'informació als departaments, els quals al seu torn, han de requerir la informació de les entitats del sector públic que tenen adscrites.
Això, sense perjudici, que en qualsevol moment, a instància de qualsevol departament, es comuniqui nova informació.
Correspon al secretari o secretària general de cada departament comunicar a la Direcció General del Patrimoni de la Generalitat de Catalunya la informació relativa a l'alta de nous drets o baixa, actualització, o rectificació de les dades existents.
La tramesa de dades s'ha de fer amb la garantia adequada de confidencialitat i protecció de dades de caràcter personal.
La responsabilitat sobre la veracitat i exactitud de les dades recau en el secretari o secretària general de cada departament i en les persones responsables de cadascuna de les entitats del sector públic.
L'òrgan responsable de la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya pot sol·licitar, en qualsevol moment, la documentació acreditativa de l'existència del dret, modificació o extinció.
L'òrgan responsable de la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya ha de dur a terme les anotacions adients amb la finalitat de reflectir les altes i les baixes de drets, així com les actualitzacions o rectificacions de dades, consolidant, d'aquesta manera, la formació de la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya.
Amb aquesta finalitat, cal que tots els departaments tinguin la informació relativa a l'inventari de drets immaterials de propietat industrial i intel·lectual totalment revisada i actualitzada, com a molt tard, a 31 de març de l'any immediat següent al tancament de l'any natural.
Responsabilitat sobre la custòdia de la documentació per a l'alta, baixa, rectificació o actualització de dades de la secció de drets immaterials de l'Inventari
El secretari o la secretària general de cada departament i les persones responsables de cadascuna de les entitats del sector públic, segons el que estableix l'article 6.1, han de custodiar la documentació acreditativa dels drets d'aquesta secció, d'acord amb la legislació vigent aplicable en matèria de gestió de documents i la normativa aplicable respecte a la protecció de dades de caràcter personal.
Subministrament de dades sobre drets immaterials sobre programes d'ordinador i noms de domini
El Centre de Telecomunicacions i Tecnologies de la Informació de la Generalitat de Catalunya (CTTI) com a entitat encarregada de la implantació, la gestió i l'explotació dels serveis, els sistemes i les xarxes de telecomunicacions i telemàtiques que siguin necessàries per al funcionament de l'Administració de la Generalitat de Catalunya i de les entitats del seu sector públic, organismes i empreses que en depenen, ha de subministrar a la Direcció General del Patrimoni de la Generalitat de Catalunya la informació relativa a drets immaterials sobre programes d'ordinador i noms de domini de l'Administració de la Generalitat de Catalunya i les entitats del seu sector públic.
Els drets sobre programes d'ordinador o noms de domini vigents no gestionats pel CTTI cal que els informin els departaments de l'Administració de la Generalitat de Catalunya i les entitats del seu sector públic.
Conservació de dades històriques
S'han de conservar en la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya amb caràcter permanent, les dades que hagin estat modificades, amb indicació del període durant el qual hagin estat vigents.
Accés a les dades de secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya
Les dades que conté aquesta secció de l'Inventari són de lliure accés per a qualsevol persona que ho sol·liciti, excepte en el cas que comporti perjudici dels drets de la propietat intel·lectual i industrial i de la protecció de dades de caràcter personal que s'hi continguin, d'acord amb la legislació vigent.
La formació d'aquesta secció de l'Inventari s'ha de dur a terme mitjançant un sistema informàtic, que ha de permetre la consolidació de les dades subministrades pels departaments de l'Administració de la Generalitat de Catalunya i les entitats del seu sector públic.
Comunicació de les dades bàsiques de la secció dels drets immaterials de la propietat industrial i intel·lectual
Els departaments de l'Administració de la Generalitat han de comunicar a la Direcció General del Patrimoni de la Generalitat de Catalunya, en el termini de tres mesos a partir de l'entrada en vigor d'aquesta Ordre, la informació sol·licitada sobre les dades bàsiques definides a l'article 4 d'aquesta Ordre.
En compliment del que estableix l'article 20 de la Llei orgànica 15/1999, de 13 de desembre, de protecció de dades de caràcter personal i el Reial decret 1720/2007, de 21 de desembre, pel qual s'aprova el Reglament que la desenvolupa, es crea el fitxer de dades personals, "Secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya" la titularitat del qual correspon a la Direcció General del Patrimoni de la Generalitat de Catalunya.
El contingut del fitxer es recull en l'annex 2 de la present Ordre.
Correspon a la persona titular de la Direcció General del Patrimoni de la Generalitat de Catalunya elaborar la fitxa de la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya, i dictar les instruccions necessàries per a la interpretació d'aquesta Ordre i per a la seva aplicació.
Barcelona, 20 d'octubre de 2017
Contingut de les dades bàsiques que s'han de recollir per fer l'alta de drets a la secció de drets immaterials de l'Inventari, actualitzar les dades, o donar-los de baixa.
Número de la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya
L'alta d'un objecte de protecció a la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya comporta l'assignació per part del gestor de l'inventari d'un número de registre que s'atribueix de forma correlativa i independent de qualssevol característiques.
Aquest apartat ha d'incloure la descripció de la propietat immaterial objecte d'inscripció amb la informació següent:
a) Tipus de propietat immaterial, d'acord amb l'article 1 d'aquesta Ordre.
b) La denominació de la propietat immaterial.
c) Descripció breu de la propietat immaterial.
En aquest apartat s'indica si es tenen tots els drets o facultats associats a l'objecte d'inscripció, o bé si se'n disposen d'alguns.
En aquest darrer cas, cal concretar de quins es disposa d'acord amb el següent:
Marques, patents, models d'utilitat, dissenys industrials i models comunitaris:
En el cas de patents, models d'utilitat, dissenys industrials i models comunitaris cal indicar si es disposa de facultats com les de fabricació, l'oferiment, o d'altres.
O bé, i també pel cas de les marques, les llicències sobre la totalitat o una part dels productes i serveis pels quals estan registrats, o facultats que integren el dret, i per a tot o part del territori, exclusives o no exclusives.
Cal indicar els drets de reproducció o explotació comercial de què es disposa, entre d'altres.
Cal fer constar que es disposen els drets de dur a terme la producció o la reproducció o la importació, entre d'altres, i les llicències exclusives o no exclusives.
Drets de la propietat intel·lectual.
Cal fer constar de quins drets es disposa, com els drets d'explotació de l'obra en qualsevol forma i, en especial, els drets de reproducció, distribució, comunicació pública o transformació, i les llicències de distribució d'actuacions de l'artista intèrpret o de reproducció de fonogrames o altres que es puguin concedir.
Aquest apartat recull les dades d'identificació del titular del dret (departament o entitat) que inclouen:
b) El número d'identificació fiscal de l'entitat.
c) Codi de departament pels departaments i codi del registre del sector públic i codi de departament per les entitats.
Aquest apartat recull el títol de propietat, ús o cessió (registre, contracte, llicència, cessió gratuïta i altres).
a) El codi d'identificació, del registre o del títol.
b) Registre en el qual està inscrit (si escau).
c) Agent registrador (només pels noms de domini).
Autor o autora del bé objecte de protecció
Aquest apartat recull la identificació de l'autoria de bé objecte de protecció, que inclou:
b) El número d'identificació fiscal o equivalent.
Estat registral a la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya
Aquest apartat recull per cada objecte de protecció un dels estats següents als drets associats: alta o baixa.
Motiu de la baixa a la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya
Aquest apartat recull si la baixa s'ha produït per transmissió de la propietat, per haver-se esgotat la seva vida legal, per no haver-se satisfet les taxes de manteniment o renovació o qualsevol altra causa d'extinció.
Aquest apartat recull l'àmbit territorial del dret (estatal, europeu, internacional, país/països).
Aquest apartat recull la data en la qual es dona d'alta a la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya.
Aquest apartat recull la data d'inici d'efectes jurídics del dret.
Aquest apartat recull, si escau, la propera data en la qual caldrà renovar o mantenir el dret mitjançant el pagament de taxes o similar.
Aquest apartat recull la data fi d'efectes jurídics del dret.
Aquest apartat recull la data en la qual es dona de baixa de la secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya.
Aquest apartat recull la valoració econòmica del dret d'acord amb la normativa comptable d'aplicació.
Fitxer de dades de caràcter personal
Secció de drets immaterials de la propietat industrial i intel·lectual de l'Inventari General del Patrimoni de la Generalitat de Catalunya
a) Finalitat del fitxer i ús previst:
La finalitat del fitxer és inventariar, classificar i ordenar els drets immaterials de la propietat industrial i intel·lectual de l'Administració de la Generalitat de Catalunya i de les entitats del sector públic de la Generalitat de Catalunya.
L'ús previst del fitxer és la gestió dels drets immaterials de la propietat industrial i intel·lectual de l'Administració de la Generalitat de Catalunya i de les entitats del sector públic de la Generalitat de Catalunya.
b) Persones i col·lectius afectats o obligats a subministrar les dades: les persones físiques o representants legals de persones jurídiques autores del bé objecte de protecció.
c) Procediment de recollida de les dades de caràcter personal: formulari electrònic d'inventari i de dades contingudes en l'Inventari o comunicacions electròniques de dades.
d) Procedència de les dades: els departaments de l'Administració de la Generalitat de Catalunya i les entitats del seu sector públic.
e) Estructura bàsica del fitxer i descripció del tipus de dades de caràcter personal.
Dades identificatives: denominació de l'autor, DNI/NIF/NIE, nom representant legal, denominació de l'objecte, descripció de l'objecte, valoració econòmica, nom i cognom dels representants dels subjectes obligats que intervenen en la tramesa d'informació.
f) Comunicació prevista de dades personals: A les persones que sol·licitin l'accés a les dades referides a la identitat dels autors o autores del bé objecte de protecció, informació sobre l'objecte i valoració econòmica, d'acord amb el previst en la Llei 19/2014, del 9 de desembre, de transparència, accés a la informació pública i bon govern.
g) Sistema de tractament de dades utilitzat: automatitzat.
h) Transferència de dades a països tercers: no està prevista.
i) Òrgan responsable del fitxer: Direcció General del Patrimoni de la Generalitat de Catalunya.
j) Servei o unitat davant del qual es poden exercir els drets d'accés, rectificació, cancel·lació i oposició: Direcció General del Patrimoni de la Generalitat de Catalunya.
Gran Via de les Corts Catalanes, 635, 08010 Barcelona.